stanford-oval/wikipedia huggingface dataset:
เทอริสิโนซอรัส
การจัดจำแนกประเภท

แต่เดิมเทอริสิโนซอรัสถูกจัดให้อยู่ในวงศ์เต่าทะเลขนาดยักษ์เพราะว่าในช่วงนั้นข้อมูลทางบรรพชีวินวิทยายังมีความล้าสมัยอยู่ จนกระทั่งเริ่มมีการเปลี่ยนแปลงสมมุติฐานสรีรร่างกายของมันและมีการค้นพบฟอสซิลเพิ่มเติมของไดโนเสาร์ในวงศ์นี้ ทำให้เริ่มมีการจัดวงศ์ใหม่อีกครั้งหนึ่ง
เมื่อปี ค.ศ. 1970 อะนาโตลี รอจเดสต์เวนสกี (รัสเซีย: Анатолий Константинович Рождественский) เป็นหนึ่งในนักบรรพชีวินวิทยากลุ่มแรกที่เสนอว่าเทอริสิโนซอรัสเป็นไดโนเสาร์เทอโรพอดแทนที่จะเป็นเต่า นอกจากนี้เขายังแนะนำว่ากระดูกซี่โครงของโฮโลไทป์น่าจะมาจากไดโนเสาร์ตัวอื่น ต่อมาในปี ค.ศ. 1976 รินเชนกิน บารส์บอลด์ (มองโกเลีย: Ринченгийн Барсболд) นักบรรพชีวินวิทยาได้สรุปว่าเทอริสิโนซอรัสเป็นเทอโรพอดเพราะมีการค้นพบ Alxasaurus ที่เป็นญาติห่าง ๆ ของเทอริสิโนซอรัสและมันมีรูปร่างลักษณะที่คล้ายคลึงกับไดโนเสาร์ในตระกูลเทอโรพอด นี่จึงเป็นเหตุผลที่ทำให้เทอริสิโนซอรัสนั้นได้จัดอยู่ในตระกูลไดโนเสาร์เทอโรพอด (แต่ไดโนเสาร์ในตระกูลนี้ส่วนใหญ่จะเป็นไดโนเสาร์ประเภทกินเนื้อ) 
ต่อมาในปี ค.ศ. 2010 ลินด์ซีย์ ซานโน (Lindsay Zanno) นักบรรพชีวินวิทยาได้ทำการแก้ไขอนุกรมวิธานของ "therizinosaurs" อย่างละเอียด ถี่ถ้วน
เธอพบว่าหลายชิ้นส่วนบนโฮโลไทป์ของเทอริสิโนซอรัสพร้อมกับตัวอย่างอ้างอิงบางส่วนสูญหายกับทั้งเสียหาย และตัวอย่างที่กระจัดกระจายโดยไม่มีองค์ประกอบทับซ้อนกันเป็นข้อเสียในการสรุปความสัมพันธ์ของสมาชิก Zanno ยอมรับการอ้างอิงของตัวอย่าง IGM 100/45 ไปยังTherizinosaurusเนื่องจากตรงกับลักษณะ therizinosaurid หลายแบบ แต่ตัดสินใจที่จะไม่รวมตัวอย่างในการวิเคราะห์อนุกรมวิธานของเธอเนื่องจากไม่มีส่วนปลายของกระดูกเชิงเปรียบเทียบ นอกจากนี้ เธอยังไม่รวมกระดูกซี่โครงที่คาดว่าจะปรากฏอยู่บนโฮโลไทป์ เนื่องจากพวกมันน่าจะมาจากสัตว์อื่น
และในปี ค.ศ. 2019 สกอตต์ ฮาร์ตแมน (Scott Hartman) และทีมงานนักบรรพชีวินวิทยาได้ทำการวิเคราะห์สายวิวัฒนาการขนาดใหญ่ของ Therizinosauria โดยอิงจากข้อมูลที่ Zanno จัดเตรียมไว้ให้ในการแก้ไขของเธอ พวกเขาพบผลลัพธ์ที่คล้ายกับ Zanno เกี่ยวกับตระกูล Therizinosauridae ฮาร์ตแมนและทีมจึงช่วยกันจัดอนุกรมวิธานของเทอริสิโนซอรัสใหม่อีกครั้ง ข้อมูลนี้จึงถูกใช้มาจนถึงปัจจุบัน
ข้อมูลทางบรรพชีวินวิทยา

เทอริสิโนซอรัสถูกค้นพบที่หมวดหินเนเมกต์ (รัสเซีย: Формация Нэмэгэт) ในทะเลทรายโกบีประเทศมองโกเลีย แต่การก่อตัวของชั้นหินนี้ยังไม่ได้มีการลงข้อมูลทางรังสีวิทยาอย่างเป็นทางการ เป็นเพราะว่าไม่มีการค้นพบหินภูเขาไฟที่สามารถนำมาตรวจสอบได้ ซึง่จะเป็นปัญหาต่อการระบุชนิดของซากฟอสซิล แตนักบรรพชีวินวิทยาได้พยายามหาทุกวิถีทางเพื่อให้ได้ข้อมูลที่ชัดเจนและตรงตามความเป็นจริงให้ได้มากที่สุด
นักบรรพชีวินวิทยาส่วนใหญ่ได้ประมาณอายุของหมวดหินนี้ไว้ที่ 70–68 ล้านปี ซึ่ง ณ เวลานั้นภูมิประเทศอาจเป็นเขตลุ่มแม่น้ำกับทะเลทราย และสามเหลี่ยมปากแม่น้ำสลับกันไป จึงทำให้บริเวณนั้นมีความหลากหลายทางชีวภาพสูง และมีการค้นฟอสซิลของสิ่งมีชีวิตที่อาศัยอยู่ในช่วงเวลาและสถานที่เดียวกับเทอริสิโนซอรัสอีกมากมายหลายชนิด ไม่ว่าจะเป็นนักล่าอย่าง ทาร์โบซอรัส ที่เป็น Tyrannosaurid ขนาดกลาง หรือจะเป็น Titannosaur ขนาดกลางอย่าง เนเมกโทซอรัส ที่มีขนาดยาวประมาณ 12.5–13 เมตร และไดโนเสาร์อีกหลาย ๆ สปีชีส์ รวมถึงพวกเทอโรซอร์ขนาดใหญ่อย่างพวก Azhdachoidea
สภาพแวดล้อมของหมวดหินเนเมกต์นั้น เหมาะแก่การอาศัยอยู่ของเจ้าเทอริสิโนซอรัสเป็นอย่างมาก เนื่องจากมีป่าไม้และแหล่งน้ำอันอุดมสมบูรณ์ ทำให้เป็นถิ่นที่อยู่ที่เหมาะสมของเทอโรพอดขนาดใหญ่ แต่ใช่ว่าด้วยขนาดตัวที่ใหญ่และกรงเล็บแหลมโค้งขนาดใหญ่อันน่ากลัวจะทำให้นักล่าถอยหนี มันก็มีศัตรูทางธรรมชาติเช่นกัน อย่างเจ้าทาร์โบซอรัสนักล่าขนาด 10 เมตร ที่ล่าเหยื่อกันเป็นกลุ่ม ซึ่งสามารถเล่นงานเทอริสิโนซอรัสได้แต่ก็นาน ๆ ครั้ง ส่วนใหญ่เทอริสิโนซอรัสนั้นจะอาศัยอยู่ในป่าใกล้ ๆ ชายฝั่ง โดยหากินยอดอ่อนใบไม้ตามต้นไม้สูงเป็นอาหารโดยมันจะใช้กรงเล็บขนาดใหญ่ของมันเกี่ยวกิ่งไม้หรือหักกิ่งไม้นั้นลงมา
เปรียบเทียบขนาดเทอริสิโนซอรัสกับมนุษย์
กรงเล็บของเทอริสิโนซอรัสที่มีความยาวมากถึง 70 ซม.
ภาพของ Alxasaurus เมื่อเปรียบเทียบกับมนุษย์
ภาพโฮโลไทป์ของวงศ์ตระกูล Therizinosauria โดย Scott Hartman และ ทีม
ขนาดของ Nemegtosaurus เมื่อเปรียบเทียบกับมนุษย์
ภาพของ Tarbosaurus เมื่อเปรียบเทียบกับมนุษย์ และมันยังถือว่าเป็น T-rex แห่งเอเชียอีกด้วย
แคว้นแคนเทอร์เบอรี

| แคนเทอร์เบอรี Waitaha |
| --- | --- |
แคว้นของประเทศนิวซีแลนด์
Canterbury Region
สถานที่ตั้งของแคว้นแคนเทอร์เบอรีในนิวซีแลนด์
พิกัด: 43°36′S 172°00′E﻿ / ﻿43.6°S 172.0°E﻿ / -43.6; 172.0
ประเทศ:  นิวซีแลนด์
เกาะ: เกาะใต้
ก่อตั้ง: 1989
ศูนย์กลาง: ไครสต์เชิร์ช
Territorial authorities:  รายการ Kaikoura District Hurunui District Selwyn District Waimakariri District Christchurch City Ashburton District Mackenzie District Timaru District Waimate District Waitaki District (59.61%) 
การปกครอง
 • Chairperson: Jenny Hughey (TPC)
พื้นที่
 • Region: 44,508 ตร.กม. (17,185 ตร.ไมล์)
ประชากร (แม่แบบ:NZ population data)แม่แบบ:NZ population data
 • Region: แม่แบบ:NZ population data คน
เดมะนิม: Cantabrian
เขตเวลา: UTC+12 (NZST)
 • ฤดูร้อน  (เวลาออมแสง): UTC+13 (NZDT)
HDI (2017): 0.925 very high · 4th
แคว้นแคนเทอร์เบอรี (มาวรี: Waitaha; อังกฤษ: Canterbury) คือแคว้นหนึ่งของประเทศนิวซีแลนด์ ตั้งอยู่ทางทิศตะวันออกและตอนกลางของเกาะใต้ แคว้นมีพื้นที่ 44,508 ตารางกิโลเมตร มีประชากร 617,700 คน (ค.ศ. 2018) แคว้นก่อตั้งในปี ค.ศ. 1989 ในช่วงปฏิรูปรัฐบาลท้องถิ่นทั่วประเทศ
ไครสต์เชิร์ชเป็นเมืองที่ใหญ่ที่สุดบนเกาะใต้ และเป็นเมืองใหญ่อันดับ 3 ของประเทศ และเป็นที่ตั้งสภาแคว้น ซึ่งมีประชากรร้อยละ 65 ของแคว้นมาจากเมืองนี้
เยติแอร์ไลน์

เยติแอร์ไลน์ (อังกฤษ: Yeti Airlines; เนปาล: यती एअरलाइन्स) เป็นสายการบินที่มีสำนักงานใหญ่อยู่ที่กาฐมาณฑุ ประเทศเนปาล ก่อตั้งขึ้นในเดือนพฤษภาคม ค.ศ. 1998 และได้รับใบอนุญาตประกอบกิจการเดินอากาศในวันที่ 17 สิงหาคม ค.ศ. 1998 เยติแอร์ไลน์เป็นบริษัทแม่ของตาราแอร์ ข้อมูลในปี ค.ศ. 2021 ระบุว่าเยติแอร์ไลน์เป็นสายการบินในประเทศที่ใหญ่ที่สุดเป็นอันดับสองของเนปาล รองจากบุดด้าแอร์
ประวัติศาสตร์

เยติแอร์ไลน์ก่อตั้งขึ้นโดยอัง เซอริง เชอร์ปา ในเดือนพฤษภาคม ค.ศ. 1998 และได้รับใบอนุญาตประกอบกิจการเดินอากาศในวันที่ 17 สิงหาคม ค.ศ. 1998 สายการบินเริ่มต้นให้บริการจากกองบินที่ประกอบด้วย de Havilland Canada DHC-6 Twin Otter สองลำ ปัจจุบันเยติแอร์ไลน์เป็นบริษัทย่อยของเยติเวิลด์ (Yeti World) ซึ่งเป็นธุรกิจในอุตสาหกรรมการท่องเที่ยว รวมถึงโรงแรม รีสอร์ท บริษัทนำท่องเที่ยว และสายการบินเจ้าอื่น ๆ ได้แก่ แอร์ไดนัสตี และ อัลติจูดแอร์
ในปี ค.ศ. 2009 เยติแอร์ไลน์ได้ตั้งบริษัทลูก ตาราแอร์ ที่ซึ่งได้เอาท์ซอร์ซ (outsourced) การให้บริการ STOL แก่ท่าอากาศยานในพื้นที่ชนบทห่างไกลและท่าอากาศยานบนภูเขาของเนปาล โดยมีการส่งต่ออากาศยาน DHC-6 Twin Otter และ Dornier 228 ของเยติแอร์ไลน์ไปยังตาราแอร์
ในปี ค.ศ. 2007 เยติแอร์ไลน์ได้เปิดตัว ฟลายเยติ เป็นกิจการร่วมกีบแอร์อาระเบีย แต่สิ้นสุดการให้บริการในปี 2008 จากปัญหาทางการเมือง
ในปี ค.ศ. 2013 คณะกรรมการยุโรปได้สั่งห้ามสายการบินสัญชาติเนปาลทุกสายการบิน รวมถึงเยติแอร์ไลน์ ไม่ให้สามารถเข้าบินผ่านน่านฟ้าของยุโรปได้ ในรายชื่อสายการบินที่ประกาศนี้ยังมีการใส่ชื่อของเยติแอร์ไลน์ลงไปเป็นพิเศษด้วย
ในปี ค.ศ. 2014 เยติแอร์ไลน์ได้เปิดตัวหิมาลายาแอร์ไลน์ ธุรกิจร่วมกับทิเบตแอร์ไลน์ สายการบินสัญชาติจีน
จุดหมาย

เยติแอร์ไลน์ให้บริการเที่ยวบินในประเทศเนปาล นอกจากนี้ยังให้บริการ Everest Express ความยาว 1 ชั่วโมง ซึ่งให้บริการบินชมภูเขา โดยบินจากตริภูวัน ไปยัง เขาเอเวอร์เรสต์ และเที่ยวบินชมภูเขา Annapurna Express ซึ่งบินจากโปขรา ไปเทือกเขาอันนาปูรณะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เยติแอร์ไลน์
เว็บไซต์ทางการ
เกฟิน เดอ เบรยเนอ

เกฟิน เดอ เบรยเนอ (ดัตช์: Kevin De Bruyne, ออกเสียง: [də ˈbrœy̆nə]; เกิดเมื่อวันที่ 28 มิถุนายน ค.ศ. 1991) เป็นนักฟุตบอลชาวเบลเยียมที่พูดภาษาเฟลมิช (ภาษาดัตช์ถิ่นเบลเยียม) เป็นภาษาหลัก ปัจจุบันเล่นให้กับสโมสรแมนเชสเตอร์ซิตีและทีมชาติเบลเยียมในตำแหน่งกองกลางตัวรุกหรือปีก
เดอ เบรยเนอเริ่มต้นอาชีพการเป็นนักฟุตบอลกับสโมสรกาแอร์เซ แค็งก์ (KRC Genk) ได้เป็นผู้เล่นตัวจริงและมีส่วนช่วยให้ทีมสามารถคว้าแชมป์เบลเจียนโปรลีก ฤดูกาล 2010–11 ได้สำเร็จ ในปี ค.ศ. 2012 ย้ายมาเล่นให้กับสโมสรเชลซี แต่ก็ตกเป็นตัวสำรองและยังถูกส่งให้สโมสรแวร์เดอร์เบรเมินยืมตัวด้วย ต่อมาในปี ค.ศ. 2014 ตกลงเซ็นสัญญาร่วมว็อลฟส์บวร์คด้วยค่าตัว 18 ล้านปอนด์
เดอ เบรยเนอลงเล่นให้กับทีมชาติเบลเยียมชุดใหญ่เป็นครั้งแรกเมื่อปี ค.ศ. 2010 และจนถึงปัจจุบันได้ลงเล่นแล้วมากกว่า 20 นัด เขาเป็นส่วนหนึ่งของทีมชาติเบลเยียมที่เข้าไปถึงรอบก่อนรองชนะเลิศของการแข่งขันฟุตบอลโลก 2014
ในต้นฤดูกาล 2015–16 เดอ เบรยเนอได้ย้ายมาสู่แมนเชสเตอร์ซิตีในพรีเมียร์ลีกด้วยค่าตัว 55 ล้านปอนด์ (ประมาณ 2,960 ล้านบาท) และสัญญา 6 ปี และยิงประตูแรกในพรีเมียร์ลีกให้แก่แมนเชสเตอร์ซิตีได้ในนัดที่ 6 ของฤดูกาล ที่แมนเชสเตอร์ซิตีพบกับเวสต์แฮมยูไนเต็ดที่สนามเอติฮัดสเตเดียม โดยเป็นฝ่ายแพ้ไป 1-2 ประตู
สโมสรอาชีพ > แค็งก์

เดอ เบรยเนอ เริ่มอาชีพของเขากับสโมสรบ้านเกิด KVV Drongen ในปี 2003 สองปีต่อมาเขาได้เข้าร่วมกับเกนต์ และย้ายไปที่แค็งก์ในปี 2005 เดอ เบรยเนอ ยังคงพัฒนาการของเขาในการตั้งค่าเยาวชนของพวกเขาและได้รับรางวัลสำหรับความก้าวหน้าของเขา ในปี 2008
เดอ เบรยเนอ เปิดตัวกับแค็งก์ด้วยความพ่ายแพ้ 3-0 ที่ ชาร์เลอรัว ที่ 9 พฤษภาคม 2009 หลังจากยอมรับว่าตัวเองในทีมในฤดูกาลถัดไป ที่ 7 กุมภาพันธ์ 2553 เดอ เบรยเนอคะแนนเป้าหมายแรกของสโมสรซึ่งทั้งสามคะแนนสำหรับแค็งก์ใน 1-0 ชนะสตองดาร์ด ลีแอช  เขายิงได้ห้าประตูและช่วย 16 นัดในการแข่งขันลีก 32 นัดในฤดูกาล 2010-11 ขณะที่แค็งก์ครองตำแหน่งแชมป์เบลเยี่ยมเป็นครั้งที่สาม เมื่อวันที่ 29 ตุลาคม 2554 เดอ เบรยเนอ ยิงแฮตทริกครั้งแรกของเขาให้กับแค็งก์ที่เจอกับกลึบบรึคเคอซึ่งจบลงด้วยการชนะในอันดับที่ 4-5 ของแค็งก์ เมื่อวันที่ 28 มกราคม 2555 เดอ เบรยเนอ ยิงรั้งกับเอาด์-เฮเฟอร์เลเลอเฟินในการชนะ 5-0 เมื่อวันที่ 18 กุมภาพันธ์ 2012 เดอ เบรยเนอ ทำประตูแรกของเขาที่แค็งก์หลังจากที่ตกลงย้ายไปเชลซีและยังช่วยทำประตูอื่น ๆ ในการเอาชนะให้มอนส์ 1-2 เดอบรูอินจบฤดูกาลด้วยการตัดคะแนนในชัยชนะ 3-1 เขาสิ้นสุดการค้าแข้งในลีกเบลเยียมไปด้วยการยิง 28 ประตู
สโมสรอาชีพ > เชลซี

เมื่อวันที่ 31 มกราคม 2012 ในวันสุดท้ายของการซื้อขายฤดูหนาวสโมสรพรีเมียร์ลีกเชลซีและเก็นค์ประกาศการลงนามอย่างถาวรของ เดอ เบรยเนอ โดยมีค่าเซ็นสัญญาในราคา 7 ล้านปอนด์ เขาเซ็นสัญญาห้าปีครึ่งที่ สแตมฟอร์ดบริดจ์ แต่จะอยู่ที่แค็งก์ตลอดฤดูกาล 2011-12 เดอ เบรยเนอ บอกเว็บไซต์ของสโมสรว่า "การมาเป็นทีมอย่างเชลซีเป็นความฝัน แต่ตอนนี้ผมต้องทำงานหนักเพื่อให้ได้ระดับที่จำเป็น" ในวันที่ 18 กรกฎาคม 2012 เดอ เบรยเนอ ได้เปิดตัวกับเชลซีในนัดกระชับมิตรกับเมเจอร์ลีกซอกเกอร์ (MLS) ฝั่งซีแอตเทิลซาวน์เดอร์สชนะ 4–2 เดอ เบรยเนอยังเล่นครึ่งแรกกับยักษ์ใหญ่ลีกเอิง 1 ปารีสแซงต์แชร์กแมงที่สนามกีฬาแยงกีนิวยอร์ก
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| เบลเยียม | 2010 | 1 | 0 |
| เบลเยียม | 2011 | 1 | 0 |
| เบลเยียม | 2012 | 6 | 1 |
| เบลเยียม | 2013 | 11 | 3 |
| เบลเยียม | 2014 | 11 | 4 |
| เบลเยียม | 2015 | 8 | 4 |
| เบลเยียม | 2016 | 12 | 1 |
| เบลเยียม | 2017 | 8 | 0 |
| เบลเยียม | 2018 | 10 | 2 |
| เบลเยียม | 2019 | 4 | 2 |
| ทั้งหมด | ทั้งหมด | 72 | 17 |
สถิติอาชีพ > ประตูในนามทีมชาติ

| ลำดับ | วันที่ | สนาม | นัดที่ | คู่แข่ง | ประตู | ผล | รายการแข่งขัน |
| --- | --- | --- | --- | --- | --- | --- | --- |
| 1 | 12 ตุลาคม 2012 | Stadium Crvena Zvezda, Belgrade, Serbia | 6 |  เซอร์เบีย | 2–0 | 3–0 | ฟุตบอลโลก 2014 รอบคัดเลือก |
| 2 | 22 มีนาคม 2013 | Philip II Arena, Skopje, Macedonia | 10 |  Macedonia | 1–0 | 2–0 | ฟุตบอลโลก 2014 รอบคัดเลือก |
| 3 | 7 มิถุนายน 2013 | King Baudouin Stadium, Brussels, Belgium | 13 |  เซอร์เบีย | 1–0 | 2–1 | ฟุตบอลโลก 2014 รอบคัดเลือก |
| 4 | 15 ตุลาคม 2013 | King Baudouin Stadium, Brussels, Belgium | 17 |  เวลส์ | 1–0 | 1–1 | ฟุตบอลโลก 2014 รอบคัดเลือก |
| 5 | 26 พฤษภาคม 2014 | Cristal Arena, Genk, Belgium | 21 |  ลักเซมเบิร์ก | 5–1 | 5–1 | เกมกระชับมิตร |
| 6 | 1 กรกฎาคม 2014 | Arena Fonte Nova, Salvador, Brazil | 25 |  สหรัฐ | 1–0 | 2–1 | ฟุตบอลโลก 2014 |
| 7 | 10 ตุลาคม 2014 | King Baudouin Stadium, Brussels, Belgium | 28 |  อันดอร์รา | 1–0 | 6–0 | ฟุตบอลชิงแชมป์แห่งชาติยุโรป 2016 รอบคัดเลือก |
| 8 | 10 ตุลาคม 2014 | King Baudouin Stadium, Brussels, Belgium | 28 |  อันดอร์รา | 2–0 | 6–0 | ฟุตบอลชิงแชมป์แห่งชาติยุโรป 2016 รอบคัดเลือก |
| 9 | 3 กันยายน 2015 | King Baudouin Stadium, Brussels, Belgium | 34 |  บอสเนียและเฮอร์เซโกวีนา | 2–1 | 3–1 | ฟุตบอลชิงแชมป์แห่งชาติยุโรป 2016 รอบคัดเลือก |
| 10 | 10 ตุลาคม 2015 | Estadi Nacional, Andorra la Vella, Andorra | 36 |  อันดอร์รา | 2–0 | 4–1 | ฟุตบอลชิงแชมป์แห่งชาติยุโรป 2016 รอบคัดเลือก |
| 11 | 13 ตุลาคม 2015 | King Baudouin Stadium, Brussels, Belgium | 37 |  อิสราเอล | 2–0 | 3–1 | ฟุตบอลชิงแชมป์แห่งชาติยุโรป 2016 รอบคัดเลือก |
| 12 | 13 พฤศจิกายน 2015 | King Baudouin Stadium, Brussels, Belgium | 38 |  อิตาลี | 2–1 | 3–1 | กระชับมิตร |
| 13 | 28 พฤษภาคม 2016 | Stade de Genève, Lancy, Switzerland | 39 |  สวิตเซอร์แลนด์ | 2–1 | 2–1 | กระชับมิตร |
| 14 | 27 มีนาคม 2018 | King Baudouin Stadium, Brussels, Belgium | 59 |  ซาอุดีอาระเบีย | 4–0 | 4–0 | กระชับมิตร |
| 15 | 6 กรกฎาคม 2018 | Kazan Arena, Kazan, Russia | 66 |  บราซิล | 2–0 | 2–1 | ฟุตบอลโลก 2018 |
| 16 | 11 มิถุนายน 2019 | King Baudouin Stadium, Brussels, Belgium | 70 |  สกอตแลนด์ | 3–0 | 3–0 | ฟุตบอลชิงแชมป์แห่งชาติยุโรป 2020 รอบคัดเลือก |
| 17 | 9 กันยายน 2019 | Hampden Park, Glasgow, Scotland | 72 |  สกอตแลนด์ | 4–0 | 4–0 | ฟุตบอลชิงแชมป์แห่งชาติยุโรป 2020 รอบคัดเลือก |
เกียรติประวัติ

แค็งก์
เบลเจียนเฟิสต์ดิวิชัน: 2010–11
เบลเจียนคัพ: 2008–09
เบลเจียนซูเปอร์คัพ: 2011
เฟาเอ็ฟเอ็ล ว็อลฟส์บวร์ค
เดเอ็ฟเบ-โพคาล: 2014–15
เดเอ็ฟเอ็ล-ซูเพอร์คัพ: 2015
แมนเชสเตอร์ซิตี
พรีเมียร์ลีก: 2017–18, 2018–19,2020–21,2021–22,2022–23, 2020-21, 2021-22
เอฟเอคัพ: 2018–19
อีเอฟแอลคัพ: 2015–16, 2017–18, 2018–19
เอฟเอคอมมิวนิตีชีลด์: 2019
ยูฟ่า​แชมเปียนส์​ลีก​ รองชนะเลิศ​ 2020–2021​
ชนะเลิศ2022-2023
เบลเยียม
ฟุตบอลโลก อันดับที่สาม: 2018
รางวัลส่วนตัว
Bundesliga Young Player of the Year: 2012–13
Bundesliga Player of the Year: 2014–15
Bundesliga Team of the Year: 2014–15
UEFA Europa League Squad of the Season: 2014–15
Footballer of the Year in Germany: 2015
France Football World XI: 2015
Belgian Sportsman of the Year: 2015
Manchester City Player of the Year: 2015–16, 2017–18
FIFA FIFPro World XI 2nd team: 2018
FIFA FIFPro World XI 3rd team: 2016
IFFHS Men's World Team: 2017
UEFA Team of the Year: 2017
PFA Team of the Year: พรีเมียร์ลีก 2017–18
Premier League Playmaker of the Season: 2017–18
UEFA Champions League Squad of the Season: 2017–18, 2018–19
FIFA World Cup Dream Team: 2018
แหล่งข้อมูลอื่น

เกฟิน เดอ เบรยเนอ ที่ราชสมาคมฟุตบอลเบลเยียม
เกฟิน เดอ เบรยเนอ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
เกฟิน เดอ เบรยเนอ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
| ด ค กผู้เล่นชุดปัจจุบันของสโมสรฟุตบอลแมนเชสเตอร์ซิตี  |
| --- | --- |
 2 วอล์กเกอร์  3 ดียัช  4 ฟิลลิปส์  5 สโตนส์  6 อาเก  8 กอวาชิช  9 โฮลัน  10 กรีลิช  11 โดกูว์  12 อังเฆลิญโญ  14 ลาปอร์ต  16 โรดริ  17 เดอ เบรยเนอ  19 อัลบาเรซ  20 เบ. ซิลวา  22 แมนดี  25 อาคันจี  27 กังเซลู  30 โอตาเมนดิ  31 แอแดร์ซง  34 ซันด์แลร์  47 โฟเดน  49 มูริช  33 คาร์สัน  80 พาล์มเมอร์  ผู้จัดการ: กวาร์ดิออลา 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  เยอรมนี  สหรัฐ  เช็กเกีย  เนเธอร์แลนด์
แด็นเดรฟ

| --- | --- |
แด็นเดรฟ

th
ชื่อเต็ม: คิง เพาเวอร์ แอท แด็นเดรฟ
ที่ตั้ง: เฮเฟอร์เล
พิกัด: 50°52′6″N 4°41′39″E﻿ / ﻿50.86833°N 4.69417°E﻿ / 50.86833; 4.69417
ผู้ดำเนินการ: เอาด์-เฮเฟอร์เลเลอเฟิน
ความจุ: 10,020
พื้นผิว: หญ้า
เปิดใช้สนาม: พ.ศ. 2545
การใช้งาน
เอาด์-เฮเฟอร์เลเลอเฟิน
แด็นเดรฟ (ดัตช์: Den Dreef) หรือที่รู้จักในชื่อ คิง เพาเวอร์ แอท แด็นเดรฟ (อังกฤษ: King Power at Den Dreef Stadium) ด้วยเหตุผลทางด้านผู้สนับสนุน สนามฟุตบอล ในประเทศเบลเยียมเป็นบ้านของทีมเอาด์-เฮเฟอร์เลเลอเฟินในลีกเบลเจียนเฟิสต์ ดิวิชัน บี
เบน เฟียริงคา

| เบน เฟียริงคา |
| --- | --- |
ศาสตราจารย์เฟียริงคาใน ค.ศ. 2017
เกิด: เบร์นาร์ท ลือคัส เฟียริงคา  (1951-05-18) 18 พฤษภาคม ค.ศ. 1951 (73 ปี) จังหวัดเดรนเทอ ประเทศเนเธอร์แลนด์
สัญชาติ: ชาวดัตช์
ศิษย์เก่า: มหาวิทยาลัยโกรนิงเงิน
มีชื่อเสียงจาก: จักรกลโมเลกุล, ตัวเร่งปฏิกิริยาเอกพันธุ์, สเตอริโอเคมี, เคมีแสง
คู่สมรส: Betty Feringa
รางวัล: Nobel Prize in Chemistry (2016) Elf Stadttor (1997)
อาชีพทางวิทยาศาสตร์
สาขา: เคมีอินทรีย์ วัสดุศาสตร์ นาโนเทคโนโลยี เคมีแสง
สถาบันที่ทำงาน: มหาวิทยาลัยโกรนิงเงิน (1984–ปัจจุบัน) รอยัลดัตช์เชลล์ (1979–1984)
วิทยานิพนธ์: Asymmetric oxidation of phenols. Atropisomerism and optical activity (1978)
อาจารย์ที่ปรึกษาในระดับปริญญาเอก: Hans Wijnberg [nl]
ลูกศิษย์ที่มีชื่อเสียง: Nathalie Katsonis
 
เว็บไซต์: benferinga.com
เบร์นาร์ท เฟียริงคาที่งานแถลงข่าวรางวัลโนเบลในกรุงสต็อกโฮล์ม ประเทศสวีเดน ค.ศ. 2016
เบร์นาร์ท ลือคัส "เบน" เฟียริงคา (ดัตช์: Bernard Lucas "Ben" Feringa; เสียงอ่านภาษาดัตช์: [ˈbɛrnɑrt ˈlykɑs ˈbɛn ˈfeːrɪŋɣaː]) เป็นนักเคมีอินทรีย์สังเคราะห์ชาวดัตช์ผู้เชี่ยวชาญในด้านนาโนเทคโนโลยีระดับโมเลกุลและตัวเร่งปฏิกิริยาเอกพันธุ์ เฟียริงคาดำรงตำแหน่งศาสตราจารย์เกียรติคุณยาโกบึส วันต์โฮฟฟ์ด้านวิทยาศาสตร์เชิงโมเลกุลประจำสถาบันเคมีสตราติง มหาวิทยาลัยโกรนิงเงิน ประเทศเนเธอร์แลนด์ และเป็นสมาชิกของราชสถาบันศิลปะและวิทยาศาสตร์แห่งประเทศเนเธอร์แลนด์ เขาได้รับรางวัลโนเบลสาขาเคมีใน ค.ศ. 2016 ร่วมกับเซอร์ เจ. เฟรเซอร์ สตอดดาร์ตและฌ็อง-ปีแยร์ โซวาฌจากผลงานด้านการออกแบบและสังเคราะห์จักรกลโมเลกุล
การทำงาน

เฟียริงคาสำเร็จการศึกษาระดับปริญญาวิทยาศาสตรมหาบัณฑิตเกียรตินิยมจากมหาวิทยาลัยโกรนิงเงินใน ค.ศ. 1974 และสำเร็จการศึกษาระดับปริญญาเอกจากสถาบันเดียวกันใน ค.ศ. 1978 จากวิทยานิพนธ์เกี่ยวกับการออกซิเดชันสารประกอบกลุ่มฟีนอลแบบอสมมาตร จากนั้นจึงเข้าทำงานที่บริษัทเชลล์ในเนเธอร์แลนด์และสหราชอาณาจักรก่อนจะเข้าทำงานเป็นอาจารย์ที่มหาวิทยาลัยโกรนิงเงินใน ค.ศ. 1984 ก่อนจะเลื่อนขึ้นเป็นศาสตราจารย์ในสี่ปีถัดมา งานช่วงแรกของเฟียริงคาเน้นไปที่ตัวเร่งปฏิกิริยาเอกพันธุ์และปฏิกิริยาออกซิเดชัน โดยสนใจสเตอริโอเคมีของปฏิกิริยาเป็นพิเศษ งานด้านสเตอริโอเคมีของเฟียริงคาทำให้เขามีส่วนเกี่ยวข้องสำคัญกับเคมีแสงในช่วงทศวรรษ 1990 ซึ่งทำให้เขาค้นพบมอเตอร์ระดับโมเลกุลที่หมุนทิศทางเดียวและควบคุมด้วยแสงเป็นครั้งแรก ก่อนจะสังเคราะห์ "นาโนคาร์" หรือรถยนต์ที่มีขนาดระดับโมเลกุลที่ขับเคลื่อนโดยใช้ไฟฟ้ากระตุ้น เฟียริงคาจดสิทธิบัตรกว่า 30 ฉบับ ตีพิมพ์งานวิจัยทางวิชาการกว่า 650 ฉบับและถูกนำไปอ้างอิงรวมกว่า 30,000 ครั้ง และเป็นที่ปรึกษาให้กับนักศึกษาระดับปริญญาเอกมากกว่า 100 คน
เกียรติประวัติ

สมาคมเชิงวิชาการหลายแห่งทั้งในและนอกประเทศเนเธอร์แลนด์ได้รับเฟียริงคาเข้าเป็นสมาชิก โดยใน ค.ศ. 1998 เฟียริงคาได้รับเลือกให้เป็นภาคีสมาชิกของราชสมาคมเคมี (FRSC; Fellow of the Royal Society of Chemistry) สหราชอาณาจักร ต่อมาใน ค.ศ. 2004 เขาได้รับเลือกให้เป็นสมาชิกกิตติมศักดิ์ชาวต่างชาติของสถาบันศิลปะและวิทยาศาสตร์อเมริกัน (American Academy of Arts and Sciences) หลังจากนั้นเขาได้รับเลือกเป็นสมาชิกของราชสมาคมศิลปะและวิทยาศาสตร์แห่งประเทศเนเธอร์แลนด์ (Royal Netherlands Academy of Arts and Sciences) ใน ค.ศ. 2006 และดำรงตำแหน่งเป็นศาสตราจารย์วิชาการ (Academy Professor) ในสถาบันเดียวกันใน ค.ศ. 2008 นอกจากนี้ เฟียริงคายังได้รับเลือกให้เป็นสมาชิกกิตติมศักดิ์ของราชสมาคมเคมีแห่งประเทศเนเธอร์แลนด์ (Royal Netherlands Chemical Society) ใน ค.ศ. 2016 และสมาชิกชาวต่างชาติของสถาบันวิทยาศาสตร์แห่งชาติของสหรัฐในเดือนเมษายน ค.ศ. 2019
นอกเหนือจากสมาชิกสมาคมวิทยาศาสตร์ต่าง ๆ แล้ว เฟียริงคายังได้รับรางวัลอีกหลายรายการจากผลงานวิจัยของเขา และร่วมเขียนบทความทบทวนวรรณกรรมในวารสารต่าง ๆ และเขียนบางบทในตำราวิชาการด้วย เฟียริงคาได้รับรางวัลโนเบลสาขาเคมีใน ค.ศ. 2016 ร่วมกับเซอร์ เจ. เฟรเซอร์ สตอดดาร์ตและฌ็อง-ปีแยร์ โซวาฌจากผลงานด้วยจักรกลโมเลกุล ก่อนหน้านั้นเฟียริงคาก็ได้รับความคาดหมายว่าน่าจะได้รับรางวัลโนเบลสาขาเคมี ซีรีส์แอนิเมชันซิตคอม เดอะซิมป์สันส์ ตอนหนึ่งใน ค.ศ. 2010 มีฉากที่ตัวละครทายว่าใครจะได้รับรางวัลโนเบล และตัวละครหนึ่งเขียนทายว่าเฟียริงคาจะได้รับรางวัลในสาขาเคมี
เฟียริงคาได้รับพระราชทานเครื่องราชอิสริยาภรณ์สิงโตเนเธอร์แลนด์ชั้นเบญจมาภรณ์ (Knight) ใน ค.ศ. 2008 จากสมเด็จพระราชินีนาถเบียทริกซ์แห่งเนเธอร์แลนด์ และชั้นตริตาภรณ์จากสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ในวันที่ 23 พฤศจิกายน ค.ศ. 2016 นอกจากนี้เขายังได้รับสถานะ "พลเมืองกิตติมศักดิ์" จากสภาเมืองโกรนิงเงิน ถนนสายหนึ่งในบ้านเกิดของเขาได้รับชื่อว่า Prof. Dr. B. L. Feringadam
เหล่านาวิกโยธินเนเธอร์แลนด์

| เหล่านาวิกโยธินเนเธอร์แลนด์ |
| --- | --- |
คอปส์มาริเนียส์
สัญลักษณ์และเครื่องหมายของเหล่านาวิกโยธิน
ประจำการ: 10 ธันวาคม ค.ศ. 1665 – ปัจจุบัน (358 ปี 10 เดือน)
ประเทศ:  เนเธอร์แลนด์
เหล่า:  กองทัพเรือเนเธอร์แลนด์
รูปแบบ: ทหารราบทางเรือ การปฏิบัติการพิเศษ
บทบาท: กองกำลังนอกประเทศ กองกำลังตอบโต้เร็ว หน่วยปฏิบัติการพิเศษ
กำลังรบ: ประมาณ 2,000 นาย
กองบัญชาการ: ชุดรบนาวิกโยธิน 1 – ดอร์น ชุดรบนาวิกโยธิน 2 – ดอร์น หน่วยปฏิบัติการพิเศษ – ดอร์น ฝูงบินจู่โจมที่ 32 – อารูบา  ชุดจู่โจมผิวน้ำและการฝึก (SATG) – เทกเซล
สมญา: "ปีศาจดำ", “คนเหล็ก”
คำขวัญ: กัวปาเตตอร์บิส ("เท่าที่โลกกว้าง")
สีหน่วย: กรมท่า, แดง
วันสถาปนา: 10 ธันวาคม ค.ศ. 1665
ปฏิบัติการสำคัญ: สงครามอังกฤษ-เนเธอร์แลนด์ครั้งที่สอง สงครามอังกฤษ-เนเธอร์แลนด์ครั้งที่สาม สงครามสืบราชบัลลังก์สเปน ยุทธนาวีที่เทกเซล ยุทธการที่เซเนฟเฟ ยุทธนาวีที่ดอกเกอร์แบงก์ การบอมบาร์ดที่แอลเจียร์ รอตเทอร์ดามบลิทซ์ ยุทธนาวีที่ทะเลชวา ยุทธการที่เกาะชวา สงครามอิรัก สงครามในอัฟกานิสถาน
ผู้บังคับบัญชา
ผู้บัญชาการปัจจุบัน:  พลจัตวา เจฟ แมค มูทรี
ผบ. สำคัญ: วิลเลม โยเซฟ ฟอน เกห์น
เหล่านาวิกโยธินเนเธอร์แลนด์ (ดัตช์: Korps Mariniers; อังกฤษ: Netherlands Marine Corps) เป็นส่วนเสริมของทหารราบชั้นยอดแห่งกองทัพเรือเนเธอร์แลนด์ หน่วยนี้มีความเชี่ยวชาญในการปฏิบัติการพิเศษ, ปฏิบัติการภายใต้สภาวะที่รุนแรงอย่างยิ่ง และการสงครามสะเทินน้ำสะเทินบก เหล่านาวิกโยธินเนเธอร์แลนด์เป็นกองกําลังตอบโต้เร็วที่สามารถกรีธาพลสู่สถานที่ใด ๆ ในโลกภายในสูงสุด 48 ชั่วโมง คำขวัญของพวกเขาคือกัวปาเตตอร์บิส ("เท่าที่โลกกว้าง")
ประวัติ

เหล่าได้รับการก่อตั้งเมื่อวันที่ 10 ธันวาคม ค.ศ. 1665 ในช่วงสงครามอังกฤษ-เนเธอร์แลนด์ครั้งที่สองโดยนายกรัฐมนตรีสาธารณรัฐดัตช์ โยฮัน เดอ วิตต์ และพลเรือเอก มิชีล เดอ รายเตอร์ ในฐานะกรมนาวิกโยธิน ซึ่งมีผู้บัญชาการคือวิลเลม โยเซฟ ฟอน เกห์น ชาวดัตช์ประสบความสำเร็จโดยการใช้ทหารสามัญในเรือทางทะเลในสงครามอังกฤษ-เนเธอร์แลนด์ครั้งที่หนึ่ง โดยเป็นหน่วยนาวิกโยธินยุโรปหน่วยที่ห้าที่ได้รับการก่อตัว ที่มีก่อนหน้าโดยอินฟันเตริอาเดมารินาของสเปน (ค.ศ. 1537), เหล่านาวิกโยธินโปรตุเกส (ค.ศ. 1610), ทรูปเดอมารีนของฝรั่งเศส (ค.ศ. 1622) และราชนาวิกโยธินของอังกฤษ (ค.ศ. 1664) แต่เป็นเหล่าแรกในประวัติศาสตร์มีความเชี่ยวชาญในปฏิบัติการสะเทินน้ำสะเทินบก เช่นเดียวกับสหราชอาณาจักร เนเธอร์แลนด์มีหลายช่วงเวลาที่นาวิกโยธินถูกยุบ ซึ่งเนเธอร์แลนด์อยู่ภายใต้การยึดครองหรือควบคุมของฝรั่งเศสตั้งแต่ ค.ศ. 1810 ถึง ค.ศ. 1813 หน่วยนาวิกโยธินใหม่ได้รับการตั้งขึ้นเมื่อวันที่ 20 มีนาคม ค.ศ. 1801 ในช่วงเวลาของสาธารณรัฐบาตาเวียน และเมื่อวันที่ 14 สิงหาคม ค.ศ. 1806 เหล่าแกรนาเดียร์หลวงแห่งกองทัพเรือ (Korps Koninklijke Grenadiers van de Marine) ได้รับการตั้งขึ้นภายใต้กษัตริย์ หลุยส์ โบนาปาร์ต ส่วนเหล่านาวิกโยธินเนเธอร์แลนด์สมัยใหม่ได้รับการก่อตั้งขึ้นในปี ค.ศ. 1814 โดยได้มาซึ่งชื่อปัจจุบันในปี ค.ศ. 1817
การรบแห่งเกียรติยศตามธงของเหล่านาวิกโยธินนี้ได้แก่:
สเปน - แอลเจียร์
หมู่เกาะเวสต์อินดีส
เซเนฟเฟ
คิกดูอิน - ดอกเกอร์แบงก์
บาหลี - อาเจะฮ์
ชาแธม
รอตเทอร์ดาม
ทะเลชวา
เกาะขวาและเกาะมาดูรา
นิวกินี
เฮลมานด์, กันดะฮาร์ และอูรัสกัน
ในปี ค.ศ. 1667 เหล่าได้รับการนำโดยฟาน เกนต์ ซึ่งเป็นพลเรือเอกในขณะนั้น และผู้บัญชาการคนใหม่ของพวกเขาคือพันเอก ทอมัส ดอลมาน ที่เกิดในประเทศอังกฤษ กรมนาวิกโยธินมีบทบาทสำคัญในการตีโฉบฉวยของฝ่ายดัตช์ นั่นคือ "การตีโฉบฉวยเมดเวย์" ในประเทศอังกฤษ (วันที่ 10–14 มิถุนายน) ซึ่งการรบแห่งเกียรติยศของเหล่าที่ "ชาแธม" นับเป็นหนึ่งในไม่กี่ครั้งที่หน่วยต่างชาติเคยได้รับชัยชนะในประเทศอังกฤษ ส่วนการโจมตีป้อมปราการแลนด์การ์ดใกล้กับฮาร์วิชเมื่อวันที่ 2 กรกฎาคมที่ปฏิบัติการโดยนาวิกโยธิน 1,500 นายหลังจากยกพลขึ้นบกที่วูดริชนั้น ได้ถูกกองทหารรักษาการณ์ของป้อมปราการขับไล่
แหล่งข้อมูลอื่น

Official site of the Netherlands Marine Corps
KorpsMariniers.com
Netherlands Institute for Military History
Organization of the Netherlands Marine Corps and the United Kingdom/Netherlands Landing Force in 1985
การตีโฉบฉวยชาแธม ซึ่งเป็นการปฏิบัติการครั้งแรกของนาวิกโยธินดัตช์ในปี ค.ศ. 1667
เฮ็นดริก คริสโตฟเฟิล ฟัน เดอฮึลสต์

| เฮ็นดริก คริสโตฟเฟิล ฟัน เดอฮึลสต์ |
| --- | --- |
เฮ็นดริก คริสโตฟเฟิล ฟัน เดอฮึลสต์ ในปี ค.ศ. 1977
เกิด: 19 พฤศจิกายน ค.ศ. 1918 ยูเทรกต์, เนเธอร์แลนด์
เสียชีวิต: 31 กรกฎาคม ค.ศ. 2000 ไลเดิน, เนเธอร์แลนด์
สัญชาติ: ชาวดัตช์
อาชีพ: นักดาราศาสตร์
เฮ็นดริก คริสโตฟเฟิล "เฮ็งก์" ฟัน เดอฮึลสต์ (ดัตช์: Hendrik Christoffel "Henk" van de Hulst; 19 พฤศจิกายน ค.ศ. 1918 - 31 กรกฎาคม ค.ศ. 2000) เป็นนักดาราศาสตร์และนักคณิตศาสตร์ชาวดัตช์
ในปี ค.ศ. 1944 ขณะเป็นนักเรียนอยู่ที่ยูเทรกต์ เขาได้ทำนายการมีอยู่ของเส้นไฮเปอร์ไฟน์ 21 ซม. ของไฮโดรเจนระหว่างดาว หลังจากที่มีการค้นพบเส้นสเปกตรัมนี้ เขาได้ร่วมงานกับยัน โอร์ต และคริสตียาน อเล็กซานเดอร์ มึลเลอร์ เพื่อหาทางใช้ดาราศาสตร์วิทยุในการจัดทำแผนผังเส้นไฮโดรเจนในดาราจักรของเรา อันเป็นการเปิดเผยโครงสร้างของดาราจักรแบบก้นหอยเป็นครั้งแรก
ฟัน เดอฮึลสต์ใช้เวลาส่วนใหญ่ของเขากับการทำงานในมหาวิทยาลัยไลเดิน (Leiden)
เกียรติยศ

Henry Draper Medal (1955)
Eddington Medal of the Royal Astronomical Society (1955)
Bruce Medal of the Astronomical Society of the Pacific (1978)
Karl Schwarzschild Medal of the Astronomische Gesellschaft (1995)
ดาวเคราะห์น้อย 2413 ฟัน เดอฮึลสต์